Oficialusis leidinys L 375 , 31/12/1990 p. 0010 - 0011

specialusis leidimas suomių kalba: skyrius 7 tomas 3 p. 0227

specialusis leidimas švedų kalba: skyrius 7 tomas 3 p. 0227



Tarybos reglamentas (EEB) Nr. 3916/90 1990 m. gruodžio 21 d. dėl priemonių, kurias būtina taikyti kilus krizei prekių vežimo keliais rinkoje EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 75 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi pagal Reglamento (EEB) Nr. 3164/76 [4] su paskutiniais pakeitimais, padarytais Reglamentu (EEB) Nr. 1841/88 [5], 3 straipsnio 3 dalį Taryba privalo nuspręsti, kokių priemonių būtina imtis kilus krizei prekių vežimo keliais sektoriuje; kadangi dėl to būtina numatyti Bendrijos apsaugos mechanizmus kovoti su bet kokiais dideliais prekių vežimo keliais rinkos sutrikimais ir juos panaikinti; kadangi dėl to būtina atitinkamai numatyti veiksmus krizei spręsti, apibrėžti tokių veiksmų pobūdį, nustatyti atitinkamą sprendimų priėmimų tvarką ir užtikrinti, kad būtų prieinami duomenys, būtini apsaugos sąlygos taikymui, PRIĖMĖ ŠĮ REGLAMENTĄ: 1 straipsnis Šis reglamentas taikomas tarptautinei prekių vežimo keliais samdos pagrindais arba už atlygį tarp valstybių narių Bendrijos teritorija rinkai. 2 straipsnis Šiame reglamente krizė - tai problema, būdinga 1 straipsnyje apibrėžtai rinkai, kai pasiūla gerokai ir galimai ilgą laikotarpį viršija paklausą, keldama grėsmę finansiniam stabilumui ir daugelio vežėjų kelių transportu įmonių išlikimui, jei atitinkamos trumpalaikės ir vidutinės trukmės laikotarpio rinkos prognozės nenumato esminio ir ilgalaikio pagerėjimo. 3 straipsnis Komisija renka duomenis, reikalingus rinkai stebėti ir galimai krizei nustatyti. Šiuo tikslu valstybės narės bendradarbiauja su Komisija, perduodamos ir apdorodamos turimus arba prieinamus duomenis. 4 straipsnis 1. Jeigu, valstybės narės nuomone, egzistuoja krizė, ji gali prašyti Komisijos atlikti tyrimą. 2. Kad Komisija galėtų įvertinti situaciją, tokia valstybė narė pateikia esminę skaičiais išreikštą informaciją. 3. Gavus tokį prašymą iš valstybės narės, Komisija nedelsdama konsultuojasi su 5 straipsnyje minimu Komitetu. 4. Jeigu, pasikonsultavusi su Komitetu, Komisija nusprendžia, kad krizė egzistuoja, ji gali sprendimu imtis priemonių, skirtų užkirsti kelią tolesniam pasiūlos pajėgumų didėjimui veikiamoje rinkoje, apribodama esamų vežėjų kelių transportu veiklos plėtrą ir naujų vežėjų patekimą į rinką. Toks sprendimas priimamas per 30 dienų nuo valstybės narės prašymo gavimo. Pagal šį straipsnį patvirtintos priemonės gali būti taikomos ne ilgesnį nei šešių mėnesių laikotarpį ir jų taikymas gali būti atnaujinamas vieną kartą tokiam pačiam galiojimo laikotarpiui. 5. Komisija nedelsdama praneša valstybėms narėms ir Tarybai apie bet kokį pagal 4 dalį priimtą sprendimą arba prireikus - apie sprendimą priemonių netaikyti. 6. Valstybė narė arba valstybės narės gali perduoti 5 dalyje minimą Komisijos sprendimą Tarybai per 30 dienų nuo pranešimo apie tokį sprendimą. 4 dalies trečioje pastraipoje nurodytą laikotarpį Taryba kvalifikuota balsų dauguma gali priimti kitokį sprendimą per 30 dienų nuo atitinkamų valstybės narės arba valstybių narių kreipimosi. 7. Jeigu, Komisijos nuomone: - 4 dalyje minimų priemonių taikymo pratęsti nereikia, ir (arba) - būtina imtis papildomų atskirų priemonių, ji teikia pasiūlymą Tarybai, kuri priima sprendimą kvalifikuota balsų dauguma. 5 straipsnis Komisijai padeda iš valstybių narių atstovų sudarytas komitetas, kuriam pirmininkauja Komisijos atstovas. Komiteto uždaviniai yra šie: - stebėti padėtį 1 straipsnyje minimoje transporto rinkoje ir apie tai informuoti Komisiją, - Komisijos prašymu informuoti ją apie 3 straipsnyje minimų duomenų surinkimą, - Komisijos prašymu informuoti ją apie visus valstybių narių pagal 4 straipsnio 1 dalį pateiktus prašymus, - pranešti Komisijai apie siūlomas krizės sprendimo priemones, ypač apie praktinį tokių priemonių taikymą. Be to, pagal šį reglamentą Komitetas gali konsultuotis su Komisija bet kokiais klausimais, susijusiais su šio reglamento įgyvendinimu. Komitetas patvirtina savo darbo tvarkos taisykles. 6 straipsnis Jeigu taikoma šiame straipsnyje nustatyta tvarka, Komisija pateikia Komitetui laikinų priemonių, kurių turi būti imtasi krizei išspręsti, projektą. Komitetas savo nuomonę dėl projekto pareiškia per tokį laiką, kurį nustato pirmininkas, atsižvelgdamas į klausimo skubumą, jeigu reikia, balsuojant. Nuomonė įrašoma į protokolą; be to, kiekviena valstybė narė turi teisę prašyti jos nuomonę įrašyti į protokolą. Komisija visapusiškai atsižvelgia į Komiteto pareikštą nuomonę. Ji informuoja Komitetą, kokiu būdu buvo atsižvelgta į jo nuomonę. 7 straipsnis Ne vėliau kaip 1995 m. gruodžio 31 d. Komisija pateikia Europos Parlamentui ir Tarybai pranešimą apie šio reglamento taikymą, pridėdama atitinkamus pasiūlymus. 8 straipsnis Šis reglamentas įsigalioja 1991 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1990 m. gruodžio 21 d. Tarybos vardu Pirmininkas A. RUBERTI [1] OL C 87, 1990 4 5, p. 4 ir OL C 294, 1990 11 24, p. 11. [2] 1990 m. spalio 26 d. pateikta nuomonė (dar nepaskelbta Oficialiajame leidinyje). [3] 1990 m. rugsėjo 19 d. pateikta nuomonė (dar nepaskelbta Oficialiajame leidinyje). [4] OL L 357, 1976 12 29, p. 1. [5] OL L 163, 1988 6 30, p. 1. --------------------------------------------------